User talk:MRakhmatilla

Intel Atom

Intel Atom – Intel kompaniyasi tomonidan ishlab chiqariladigan x86 va   x86-64 arxitekturali, kam energiya iste’moli va nisbatan arzon narxi bilan ajralib turuvchi mikroprotsessorlar oilasidir. Birinchi marta 2008-yil 2-martda ommaga taqdim etilgan. Dastlab, 45-nm.li texnologiya asosida, 2011-yil oxiridan 32-nm, 2013-yildan 22-nm, 2014-yildan boshlab 14-nm.li texnologiya asosida ishlab chiqariladi. 2012-yilda Intel kompaniyasi Atom protsessorlari oilasini yangi formatda ya’ni bir kristalli tizim (SoC) platformasida taqdim qildi. Ushbu platforma planshet kompyuterlari va kommunikator qurilmalari uchun mo’ljallangan. Shuningdek, 2011-yil 13-sentyabrda Google kompaniyasi Android mobil operatsion tizimi uchun Intel x86 arxitekturali protsessorlarini moslashtirish va qo’llab-quvvatlash bo’yicha hamkorlikni taklif qildi. Intel Atom protsessorlari keng qo’llanilish sohalariga ega: netbuklarda, nettoplarda, planshetlarda, kommunikator qurilmalarida va boshqa energiya tejamkorligi muhim bo’lgan portativ qurilmalarda. Shuningdek Intel Atom protsessorlarining maxsus seriyalari (E, N, Z series) kichik va o’rta biznes sektorida, ichlab chiqarish sohasida, maishiy texnikada va “o’rnatilgan tizimlar” (embedded systems)da qo’llanadi. Intel Atom x86 arxitekturali CISC protsessordir. Ushbu protsessor bir taktda 2 tagacha buyruqlarni bajarishi mumkin. Intel® Atom™ protsessorlari nomenklaturasi bitta harf prefiksi bilan 4 razryadli raqamlar ketma-ketligidan iborat holda tuzilgan. Netbuk uchun mo’ljallangan protsessorlar N prefiksiga ega, shu holda Z prefiksi ko’rsatadiki, ushbu protsessor MID – qurilmalar uchun mo’ljallangan.